kardosdrur/scandi-wiki huggingface dataset:
Haft Sîn bord

Haft Sin (هفت سین) eller de 7 s'er er Nowruz' hovedtradition. Haft Sin bordet inkluderer 7 genstande, som specifikt starter med bogstavet s eller sin (س) i det persiske alfabet. Disse genstande svarer til 7 skabelser og hellige udødelige beskytter dem. Oprindeligt kaldt Haft Chin (هفت چین), har navnet udviklet sig til Haft Sin. Traditionelt forsøger familier at skabe et smukt Haft Sin bord som overhovedet muligt. 

Haft Sin genstandene er:
1. sabze – hvede, almindelig byg, eller linser som vokser på en tallerken – symboliserer genfødsel. 
2. samanu – en sød budding lavet af hvedekim – symboliserer overflod.
3. senjed – tørret frugt fra smalbladet sølvblad – symboliserer kærlighed.
4. sir – hvidløg – symboliserer medicin.
5. sib – æbler – symboliserer skønhed og sundhed.
6. somaq – sumakbær – symboliserer solopgangens røde farve. 
7. serke – eddike – symboliserer alder og tålmodighed.

Andre genstande på bordet kan være:
 Sonbol – hyacint.
 Sekke – mønter – rigdommens repræsentant.
 Traditionelle iranske kager som baghlava, toot og naan-nokhodchi.
 Tørrede nødder, bær og rosiner (Aajeel).
 Stearinlys (oplysning og lykke). 
 Et spejl (symboliserer renlighed).
 Pyntede æg, nogle gange til ethvert familiemedlem (frugtbarhed).
 En bowle med vand med en guldfisk (Pisces' tegn liv inden livet, når solen går ned). 
 En bowle med vand med en appelsin i (jorden som flyder i rummet).
 Rosevand for dets magiske rense styrke.
 Irans nationale flag for en patriotisk berørelse.
 En hellig bog (f.eks. Avesta).

Eksempler på andre Haft Sin borde

Eksterne Henvisninger 
 Traditionelle iranske borde, som inkluderer Haft Sîn   og 

Kultur i Iran
Oranje (flod)

Oranje (afrikaans og ) eller Gariep er den længste flod i Sydafrika. Floden blev først opdaget af det indfødte namafolk som kaldte den Nu Gariep  Floden blev kaldt Oranje af oberst Robert Jacob Gordon, kommandant af hollandske Ostindiske kompagnis garnison i Cape Town, på en rejse til den indre del af landet. Gordon opkaldte floden til ære for Vilhelm af Oranje. En fejlopfattelse er at floden blev opkaldt efter den antagede orange farve på vandet i modsætning til farven på en af dens bifloder, Vaal (vaal er afrikaans for blæk eller grå). Siden slutningen af apartheid har det oprindelige navn "Gariep" været favoriseret i officiel korrespondance i Sydafrika, selv om navnet "Oranje" har større international anerkendelse . I Lesotho, hvor floden starter, er den kendt som Senqu.

Referencer 

Floder i Sydafrika
Nehemias

Nehemias  er hovedpersonen i Nehemias' Bog i Det Gamle Testamente, hvori beskrives Nehemias arbejde med at genopbygge Jerusalem

Nehemias levede i en periode, hvor Juda var en provins i Persien. Han var kongelig mundskænk for Artaxerxes I, og var tilsyneladende på god fod med kongen, idet han fik lov til at drage tilbage til sit land, Juda, hvor templet i Jerusalem netop var genopført af Ezra. Templet var blevet ødelagt da Jerusalem blev plyndret 70 år før.

Personer i Det Gamle Testamente
Tjek fødsels- og dødsår
Klagesangene

Klagesangene (hebr. איכה ʾēḫā(h), Eikha) er en poetisk bog i Bibelen som medregnes til profetbøgerne. Klagesangene tilskrives Jeremias, og er i nogen jødiske skriftsamlinger tilføjet til slutningen af Jeremias' Bog. 

Klagesangene udtrykker sorg over babylonernes ødelæggelse af Jerusalem. Profeten lider over folkets smerte og ulykke, og han beder for byen og folket. Flere af tekstene er akrostiske.

Bøger i Det Gamle Testamente
XPW Hostile Takeover

XPW Hostile Takeover var et wrestling Pay Per View, produceret af Xtreme Pro Wrestling som deres første show på den amerikanske østkyst. En række tidligere ECW wrestlere dukkede derfor også op på showet, for at gøre karriere i XPW der så ud til for alvor at have erstattet ECW.

2000 
XPW Hostile Takeover 2002 fandt sted d. 31. august 2002 i Philadelphia, Pennsylvania. Showet blev kommenteret af Kris Kloss. 

 Psicosis besejrede Super Crazy
 The Sandman og Pogo The Clown kæmpede uafgjort
 XPW Tag Team Championship: Damien 666 & Halloween besejrede The New Black Panthers
 XPW King of Deathmatches Championship: Supreme besejrede Hardcore Homo Angel
 Juventud Guerrera besejrede Chris Chetti
 Vic Grimes besejrede Little Guido & Altar Boy Luke
 XPW TV Championship: Kaos besejrede Chris Hamrick
 XPW World Heavyweight Championship: Shane Douglas besejrede Terry Funk

Wrestling
Wrestling i 2002
Swellendam

Swellendam er en lille by i provinsen Western Cape i Sydafrika. Den har cirka 30.000 indbyggere. Byen er et af de ældste steder med europæisk bosætning i Sydafrika og har en række flotte eksempler på kaphollandsk arkitektur.

Swellendam ligger ved hovedvej N2, ca. 220 km fra både Cape Town og George.

De tidlige rejsende og udforskere, som besøgte Kaplandet i 1500-tallet, handlede med khoikhoierne, som levede ved kysten. Da hollandske Ostindiske kompagni (VOC) etablerede en forsyningsstation ved Kapstaden i 1652 udviklede handelen sig ind i landet så langt som til Swellendam. I 1743 blev Swellendam erklæret for et magisterdistrikt, det tredje ældste i Sydafrika. Stedet blev opkaldt efter guvernør Hendrik Swellengrebel og hans hustru Helena Ten Damme. Denne bosætning blev hurtigt en indfaldsport til det indre af landet og blev besøgt af mange kendte udforskere og rejsende, bl.a. Le Vaillant (1781), lady Anne Barnard (1798), Burchell (1815) og Bowler (1860).

Efterhånden udvikledes bosættelsen til en landsby, hvor håndværkere, vognmagere og handelsmænd slog sig ned. For ordinære rejsende og opdagelsesrejsende var serviceydelserne i landsbyen uvurderlige, eftersom Swellendam var den sidste udpost i det østlige grænseområde.

I 1795 førte dårligt styre og mangelfuld opmærksomhed fra VOC til, at de gennem lang tid forsømte indbyggere i Swellendam gjorde oprør. De erklærede stedet som republik, men denne blev dog kortvarig på grund af den britiske okkupation af Kaplandet. Med de britiske nybyggeres ankomst i begyndelsen af 1800-tallet blomstrede Overberg, og dens hovedstad Swellendam blev snart hjemsted for stor handel. I første halvdel af det 19. århundrede var de østlige distrikter blevet koloniseret af britiske nybyggere, og Swellendam var blevet en levende by. Byen tjente som forsyningsstation på den lange rejse op langs kysten.

I dag er Swellendam et blomstrende agrikulturelt område og har mange attraktive og historiske bygninger til minde om dens fortid.

Referencer

Eksterne henvisninger 

Byer i Sydafrika
Nationalpark Vorpommersche Boddenlandschaft

Nationalpark Vorpommersche Boddenlandschaft der blev oprettet i 1990, er med sine 805 km² den største nationalpark i Mecklenburg-Vorpommern. Den ligger ved kysten til Østersøen nordøst  for Rostock og nord for Stralsund. Den består af adskillige øer, halvøer og vådområder i området omkring Rügen og Nordvorpommern.

Nationalparken består af :

 Halvøen Darß 
 Vestkysten af øen Rügen
 Øen Hiddensee
 Øen Ummanz
 Den nordlige del af  Darß-Zingster Boddenkette
 En række lavvandede vådområder
 Adskillige småøer i området. 

Nationalparken er karakteriseret af lavvandede vådområder, der huser en unik kystfauna. Alle områder i nationalparken er berømt som rasteplads for titusinder af gæs og traner.

Eksterne henvisninger

Officiel website (tysk)

Vorpommersche Boddenlandschaft, Nationalpark
Vorpommersche Boddenlandschaft, Nationalpark
Mecklenburg-Vorpommerns geografi
Bow Wow

Shad Gregory Moss (født 9. marts 1987) bedre kendt som Bow Wow eller "Lambo Moss" er en amerikansk rapper, musikproducer og skuespiller. Da han var yngre, kaldte han sig Lil' Bow wow.

Album

Beware of Dog 
Som 13-årig udgav han sit debutalbum (Beware of Dog), hvor han sang sammen med blandt andet Snoop Dogg, Jagged Edge, Jermaine Dupri, Xscape og Da Brat.

Doggy Bag 
I 2001 udgav han sit andet album, Doggy Bag, hvor sangere som Jagged Edge, Da Brat, Xscape og andre artister medvirkede.

Unleashed 
I 2003 udkom hans tredje album (Unleashed). Det var på dette album, han valgte at tage "Lil" ud af sit navn og kun hedde "Bow Wow". Til forskel fra de tidligere album, havde Jermaine Dupri ikke produceret én sang på albummet. Til dato er det hans mindst solge album. På albummet er sangere som Jagged Edge, mario og Amerie med.

Wanted 
Albumet Wanted kom i 2005. På dette album sang han sammen med J-Kwon, Jermaine Dupri, Omarion, Ciara, Snoop Dogg og T. Waters. Albummet indeholdt sange som "Let me hold you", der blev lavet sammen med Omarion, og "Like You", der blev lavet med eks-kæresten Ciara. Disse to sange er nogle af hans største hits til dato.

The Price of Fame 
Albummet The Price Of Fame udkom i slutningen af 2006. Her sang han sammen med Chris Brown, T-Pain, Lil Scrappy, Lil' Wayne, Short Dawg, Pimp C, Da Brat, R. Kelly og Khleo Thomas Snoop Dogg. Alle singlerne fra dette album ("Don't Know About That" feat. Young Capone & Cocaine J, "Shortie Like Mine" feat. Chris Brown, "Outta My System" feat. T-Pain og "I'ma Flirt" feat. R. Kelly) klarede sig alle godt på de respektive hitlister i USA.

Face Off 
Jermaine Dupri kom på idéen med, at to forskellige tidligere teenagestjerner skulle lave et album sammen. Bow Wow og Omarion var i forvejen gode venner, og kendte hinanden fra Scream Tour. Omarion var forsanger i et af de største drengebands ved årtusindeskiftet, nemlig B2K, og Bow Wow blev opdaget som helt lille af Jermaine Dupri. De to skulle udleve Jermaine Dupris drøm om "Face Off". Albummet udkom den 11. december 2007. Den første single fra albummet er "Girlfriend", som hurtigt blev kendt. I musikvideoen til "Girlfriend" snakker Bow Wow og Omarion sammen, og der fortæller Bow Wow, at de to skal til "The Jump Off", som giver et hint til den næste single, "Hey Baby (Jump Off)".

New Jack City Pt. II 
New Jack City Pt. II er det sidste album fra Bow Wow før han trækker sig tilbage, for at fokusere på sin skuespillerkarriere. Cd'en blev udgivet d. 31. marts 2009, og den første sigle hedder "You Can Get It All" ft. Jontha Austin. Singlen ligger pt. nr. 9 på Billboards U.S. rap. Nelly, T.I., T-Pain, Trey Songz og Swizz Beatz er nogle af de kunstnere der også er featured på cd'en. Det er Bow Wows første cd med et Parental Advisory. Albummet ligger nr. 2 på Billboards U.S. rap og nr. 5 på Billboard U.S. R&B

Filmografi

Eksterne henvisninger 

 
 

Rappere fra USA
Skuespillere fra USA
Sangere fra USA
Nieuwe Haarlem

Nieuwe Haarlem var et hollandsk sejlskib ejet af hollandske Ostindiske kompagni (VOC) som gik på grund på stranden Milnerton i Cape Town 25. marts 1647. Skibet var på vej fra Jakarta til Holland med 500 ton krydderi, indigo, tekstiler, sukker og porcelæn. Skibet havde 120 mænd om bord da det blev drevet på land af en storm.

De 62 skibbrudne sømænd byggede et fort som de kaldte Sand fort af Kap det Gode Håb. Det tog et år før de blev reddet af en flåde på 12 skibe fra VOC under ledelsen til W.G. de Jong. På et av disse skibe var Jan van Riebeeck. Sømændene overtalte VOC til at oprette en base på stedet, og van Riebeeck etablerede i 1652 Kapkolonien på vegne af VOC.

Eksternt link 
Data om rejsen 

Fragtskibe
Witte Olifant

Witte Olifant var et spiegelretourskib ejet af det hollandske Ostindiske kompagni (VOC). Skibet blev bygget i Amsterdam  i 1639 og havde en lastkapacitet på 1000 ton. Skibet sejlede mellem Nederlandene og Batavia frem til 1661. Det blev lagt i oplag i Batavia i 1665. 

Det var ikke unormalt at stavemåden varierede, derfor er skibet også kendt som Olifant og Oliphaunt.

I 1652 var det et af skibene som fulgte Jan van Riebeeck til Sydafrika hvor han grundlage Kapkolonien. Efter dette stoppede skibet i Cape Town på vej mellem Amsterdam og Batavia.

Referencer

Eksternt link
Skibsinformation fra VOC

Fragtskibe
James Henry Craig

James Henry Craig (født 1748 på Gibraltar, død 12. januar 1812 i London) var en britisk general og koloniadministrator.

Nederlandene blev lagt under den revolutionære regering i Frankrig i 1795, og statholder prins Vilhelm V af Oranje søgte tilflugt i England. En britisk styrke under general Craig drog til Cape Town for at sikre Kapkolonien mod franskmændene. Felttoget var vellykket, selv om kolonien blev holdt for at sikre britiske interesser, ikke Vilhelm af Oranjes. Han blev i 1805 udnævnt til at lede et nyt felttog, denne gang til Italien, men foretagendet blev afbrudt efter det østrigske nederlag i slaget ved Ulm.

Craig havde samtidig posterne som generalguvernør over hele Canada og guvernørløjtnant over Nedre Canada fra 1807 til 1811. Craig overvejede tiltag som at oprette engelsk sprogede amter og erstatte den lovgivende forsamling med en udnævnt regering som et redskab til at øge indflydelsen for de engelsk–sprogede i det overvejende franske Nedre Canada. Han forsøgte også at opmuntre immigration fra Storbritannien og USA i håb om at gøre franskmændene til en minoritet.

Eksterne henvisninger 
 Biografi på Dictionary of Canadian Biography Online

Generaler fra Storbritannien
Graaff Reinet

Graaff Reinet er en by i Eastern Cape i Sydafrika. Den er den fjerdeældste by i Sydafrika.

Byen ligger 750 moh og er bygget på bredderne af floden Sundays, som har sit udspring lidt længere nordpå på de sydlige bjergsider af Sneeuberge. Den hollandske reformerede kirke er en stenbygning med plads til 1500 mennesker. Højskolen er et uddannelsescenter og blev genopbygget i 1906. Graaf Reinet er et blomstrende marked for grønsager og frugt, distriktet er kendt for sin mohairindustri.

Byen blev grundlagt af kaphollænderne i 1786 og var opkaldt efter daværende guvernør i Kapkolonien, Cornelius Jacob van de Graaff og hans kone. I 1795 proklamerede misfornøjede burghere under det hollandske Ostindiske kompagnis styre en republik. Lignende handlinger blev gennemført af burghere i Swellendam. Før myndighederne ved Cape Town kunne gennemføre afgørende tiltag mod oprørerne, blev de tvunget til at kapitulere til briterne. Burgherne havde ikke held til at få hjælp fra et fransk krigsskib ved Algoa Bay som overgav sig til oberst John Ormsby Vandeleur.

Marthinus Prinsloo, lederen for republikanerne i 1795, gjorde igen oprør i 1799, men overgav sig i april. Prinsloo og nitten andre blev fængslet i borgen i Cape Town. Efter retssagen blev Prinsloo og en anden kommandant dømt til døden og andre til udvisning. Dommene blev ikke eksekveret, og fangerne blev sat fri i 1803, da Kap blev givet tilbage til hollænderne.

Der var et andet oprør i Graaf Reinet i 1801, men på grund af mægling ved general Francis Dundas, som var fungerende guvernør i Kap, sænkede roen sig hurtigt. Det var i dette distrikt, at en republikansk regering i Sydafrika først blev proklameret, hvilket førte til et stort antal voortrækkere i 1835–42.

Byer i Sydafrika
The Lantern

"The Lantern" er en sang, der blev skrevet af Jagger/Richards, et pseudonym for Mick Jagger og Keith Richards, til bandet The Rolling Stones.

Musikerne der indspillede sangen var følgende. Jagger sang, mens Richards spillede guitarerne. Brian Jones spillede mellotron på nummeret. Trommer og bass blev spillet af henholdsvis Charlie Watts og Bill Wyman. Klaver og orgel spillede Nicky Hopkins. Koret bestod af Jagger og Richards .

Sangen blev skrevet til albummet fra 1967 Their Satanic Majesties Request og udgivet som b-side til singlen "In Another Land". Singlen, der kun blev udgivet i USA, nåede en 87. plads på den amerikanske chart .

Fodnoter

Eksterne henvisninger 

 Officiel tekst

Rolling Stones-sange
Francis Dundas

Francis Dundas (født 1759 i Sanson i Berwickshire, død 15. januar 1824 i Dumbarton i Skotland) var en britisk general og fungerende guvernør i Kapkolonien mellem 1798 og 1803.

Han var den anden sønnen til Robert Dundas af Arniston og Jean Grant og nevø af Henry Dundas, 1. markgreve af Melville og krigssekretær. Han blev beordret til Kap i august 1796 efter den første britiske okkupation for at blive generalmajor og styrkernes kommandant i maj 1797. Han fungerede først som guvernør fra 21. november 1798 til 9. december 1799 og igen fra 20. april 1801 til 20. februar 1803 da kolonien blev returneret til Bataviske Republik i henhold til Amiensaftalen som blev signeret den 27. marts 1802. Under hans tid som guvernør fandt Graaff Reinet–oprøret i 1798 og tredje grænsekrig sted. Hans administration blev set på som autokratisk, men retfærdig.

Efter Kap havde han flere vigtige militære stillinger i Storbritannien. Han ledede Kent-afdelingen af hæren som blev samlet på sydkysten af England under David Dundas under dele af invasionsalarmerne i 1804–05.

Generaler fra Storbritannien

Briter i 1700-tallet
Briter i 1800-tallet
Gamtoos (flod)

Gamtoos er en flod i provinsen Eastern Cape i Sydafrika og er cirka 645 km lang med et nedslagsfelt på 34 635 km². Navnet Gamtoos stammer antagelig fra en khoikhoi–klan som fik navnet "Gamtousch" af tidlige hollandske nybyggere.

Nedbøren i nedslagsfeltet er lav, men floden er kilde for kommerciel kunstvanding i landgruget i det nedre nedslagsfeltet, hvor appelsiner, tobak, citrusfrugt og grønsager dyrkes. Gamtoos' naturreservat ligger, hvor Gamtoos løber ud i det Indiske Ocean mellem Jeffreys Bay og Port Elizabeth. Byerne Hankey og Patensie ligger i floddalen. Længere inde i landet ligger byerne Steytlerville, Joubertina, Uniondale, Willowmore og Murraysburg.

Floder i Sydafrika
Henrik Kaare Nielsen

Henrik Kaare Nielsen (født 1953) er en dansk kulturteoretiker inspireret af Kritisk teori og filosoffer som Jürgen Habermas. Han er dr.phil. og professor ved Institut for Kommunikation og Kultur, Aarhus Universitet. Henrik Kaare Nielsen blev ansat på Aarhus Universitet i 1980 som kandidat- og senere seniorstipendiat på Germansk Institut. I 1988-90 var han forskningsstipendiat ved det daværende Center for Kulturforskning. I 1990 blev han ansat ved faget Æstetik og Kultur, Aarhus Universitet, hvor han fortsat forsker og underviser.

Forskning 

Henrik Kaare Nielsen forsker i æstetiseringstendenser og demokratisk politisk kultur. Han blev i 2010 udnævnt som professor MSO (professor med særlige opgaver) på Institut for Æstetiske Fag på Det Humanistiske Fakultet i Aarhus. I 2019 udnævnt til ordinær professor ved Institut for Kommunikation og Kultur, Aarhus Universitet.

Udgivelser 
Henrik Kaare Nielsen har udgivet flere bøger, deriblandt
 Demokrati i bevægelse (Aarhus: Aarhus Universitetsforlag, 1991),
 Kultur og modernitet (Aarhus: Aarhus Universitetsforlag 1993),
 Æstetik, kultur og politik (Aarhus: Aarhus Universitetsforlag 1996),
 Kritisk teori og samtidsanalyse (Aarhus: Aarhus Universitetsforlag, 2001),
 Konsument eller samfundsborger? Kritiske essays (Aarhus: Klim 2007)
 Æstetik og politisk offentlighed (Aarhus: Klim 2014)
 Kulturel offentlighed og kvalitet (Aarhus: Klim 2015)
 Aesthetics and Political Culture in Modern Society (New York: Routledge 2018)
I affekt. Studier i senmoderne politik og kultur (Aarhus: Aarhus Universitetsforlag 2021)

Eksterne kilder/henvisninger 

 Om Henrik Kaare Nielsen på au.dk

Filosoffer fra Danmark
Dansksprogede forfattere fra Danmark
Sneeuberge

Sneeuberge (afrikaans: "Snebjergene") ligger i den vestligste del af provinsen Eastern Cape i Sydafrika. Den er den højeste bjergkæde i Sydafrika udenfor Drakensberg og strækker sig fra Murraysburg i naboprovinsen Western Cape, nord for Graaff Reinet og næsten til Cradock. Bjergene er en del af Karoo–sekvensen af sedimentære bjergarter og ligger under Karoos halvtørre klimatiske region. Som navnet antyder, er vintrene kolde med snefald under koldfronter. Somrene er varme med tordenbyger sent på eftermiddagen. Den højeste top er nord for den lille landsby Nieu Bethesda, kaldt Kompasberg (2502 moh) (afrikansk: "kompasbjerget"). Den dominerer sine omkringliggende områder med sin genkendelige stejle spids.

Sydafrikas geografi
Sundays (flod)

Sundays River er en flod i provinsen Eastern Cape i Sydafrika og er sagt for at være den hurtigste flydende floden i Sydafrika. Khoisan–folket kaldte oprindelig floden Nukakamma (græsfuldt vand) siden flodens bredder altid er grønne og fulde af græs til trods for det tørre terræn som den render gennem.

Oprindelsen til den 250 km lange flod er i Compassberg Mountains (de højeste bjerge i den tidligere Kapprovins) nær Nieu-Bethesda. Floden flyder så generelt i syd–sydøstlig retning, passerer byen Graaff Reinet i Karoo før den bugter sig gennem Zuurberg Mountains før den passerer Kirkwood og Addo i den frugtbare Sundays River Valley. Den munder ud i det Indiske Ocean ved Algoa Bay nær byen Port Elizabeth.

Fish–Sundays–kanalsystemet består af et kanal– og tunnelsystem som leverer vand fra Oranje til Great Fish River Valley og videre til Sundays River Valley for at supplere den eksisterende vandforsyning til Eastern Cape. Siden 1992 har vand fra Sundays River Valley blevet leveret til Port Elizabeth.

Floder i Sydafrika
Albany (Sydafrika)

Albany i Sydafrika (også kendt som Cape Borders, Cape Frontier, Settler Country og Western Region) var et distrikt i Eastern Cape i Sydafrika. Området var kendt som Zuurveld af migrerende boere sent i 1700–tallet. ANC–regeringen slog Albany sammen med den store townshipet Alice som kommuneområdet Cacadu

Regionen, med undtag af townshipet Alice, er for det meste beboet af anglo–afrikanere og afrikanere. Eastern Cape er ellers domineret af xhosaerne.

Referencer 

Sydafrikas geografi
Distrikter
John Graham

John Graham (24. april 1778 – 13. marts 1821) var en britisk oberst, som først og fremmest er kendt for at have grundlagt Grahamstown i Sydafrika i 1814. Grahamstown blev et centrum for militær, administration, domstol og uddannelse for sin omkringliggende region.

Graham var født i Dundee i Skotland. Han var den anden søn af Robert Graham. 16 år gammel gik Graham ind i hæren, hvor han sluttede sig til det 90. regiment som blev oprettet af hans slægtning, Thomas Graham af Balgowan (senere lord Lynedoch). To felttog til Frankrig sent i 1790'erne blev efterfulgt af hans udnævnelse som adjudants for jarlen af Chatham som Graham tjente i Nederlandene. Efter tre år på Guernsey med sit regiment, blev Graham sendt til Irland i 1803 og blev assisterende generalkvartermester.

Officerer fra Storbritannien
Personer fra Dundee
Manifest

Et manifest (fra latin, manifestus, kommer af manus: "hånd" + fendo: "slag") er en tekst, som danner grundlaget for en ideologi, en kunstnerisk retning eller en anden slags kulturel bevægelse, ved at gøre rede for principperne og intentionerne som ligger til grund. Det Kommunistiske Manifest er et ofte brugt eksempel. F.T. Marinettis Det Futuristiske Manifest fra 1909 er et eksempel på et kunstnerisk og litterært manifest, der i sit udtryk står i stærk kontrast til den daværende italienske kunstopfattelse.

Kendte politiske manifester  
 1776 USAs uafhængighedserklæring
 1789 Erklæringen om menneskets og borgerens rettigheder 
 1792 Mary Wollstonecraft: Et forsvar for kvindens rettigheder
 1848 Det kommunistiske manifest
 1905 Zar Nikolaj 2.'s Oktobermanifest 1925-1927 Hitlers Mein Kampf 

 Politiske erklæringer som ikke har avlet større politiske bevægelser Industrial Society and Its Future'' af Theodore Kaczynski blev trykt i The New York Times og Washington Post den 19.september 1995.
"2083 - A European Declaration of Independence" af Anders Behring Breivik, en politisk erklæring fra 2011, hvori Breivik begrunder, hvorfor han begik terrorangrebene i Norge 2011. Refereret til i medierne som et manifest.

Referencer 

Kunst
Politik